Sewende Dag Adventiste bid vir reën | News24
Sewende Dag Adventiste bid vir reën
DIE Sewende Dag Adventiste-Beweging se vier streekgemeentes in die Afrikaanse Distrik in die grense van Port Elizabeth het op Saterdag, 23 Januarie tydens Sabbat, 'n spesiale biddag vir reën vir die hele Suid-Afrika gehou.
Die vier gemeentes is Port Elizabeth-Wes, Uitenhage, Rosedale en Jeffreysbaai. Die kinders het ook aan die geleentheid deelgeneem.
Vir diè gebedsgeleentheid het Jeffreysbaai-gemeente die skrif uit die Bybel gebruik: 2 Kronieke 7:13-15 - As Ek die hemel toesluit, dat daar geen reën is nie, of as Ek die springkaan beveel om die land af te vreet, of as Ek pes onder my volk stuur, en my volk, oor wie my Naam uitgeroep is, hulle verootmoedig en bid en my aangesig soek en hulle bekeer van hul verkeerde weë, dan sal Ek uit die hemel hoor en hulle sonde vergewe en hulle land genees. Nou sal my oë oop wees en my ore luister na die gebed van hierdie plek.
Daar is nie slegs om reën gebid nie, maar die Here is ook bedank vir die reën wat reeds in die land gegee is en ook vir die reën wat Hy nog gaan stuur.
Reeds op Saterdagaand het reën wyd oor die Oos-Kaap geval - van Port Elizabeth tot by Joubertina. Elliot het 36mm, Port Alfred 101mm, Somerset-Oos 39mm, Barkly-Oos 57mm en Klipplaat 105mm ontvang.